O Brother, Where Art Thou?

***O Brother, Where Art Thou?*** estas komedia filmo publikigita en 2000. Ĝin direktis la fratoj Coen. La stelulaj rolantoj estis George Clooney, John Turturro, Tim Blake Nelson, John Goodman, Holly Hunter kaj Charles Durning. Lokita en rura Misisipio en 1937 dum la Granda Depresio, la rakonto estas moderna satiro malstrikte bazita sur la Odiseado de Homero. La titolo de la filmo aludas la filmon ''Sullivan's Travels* (1941), en kiu la ĉefrolulo (reĝisoro) volas fari filmon pri la Granda Depresio, nomota *O Brother, Where Art Thou?*

Multo el la muziko uzita en la filmo estas tiuepoka popola-kontrea muziko, inkluzive de verkoj de virginia blugresa kantisto Ralph Stanley. La filmo rimarkinde utiligis digitalan kolorkorektadon por doni al la aspekto de la bildoj sepikoloran nuancon. La filmo pozitive recenziĝis, kaj la sontrako gajnis la premion Grammy kiel Albumo de la jaro en 2001. La muzikistaro en la filmo, inkluzive de kantistoj kies voĉoj dublis en la kantoj, interalie Ralph Stanley, John Hartford, Alison Krauss, Emmylou Harris, Gillian Welch, Chris Sharp kaj aliaj, kune prezentis koncertan serion (sub la titolo "Down from the Mountain", kiun oni filmis por televido kaj DVD. Malgraŭ tio ke Ethan nomis la Odiseadon "unu el miaj plej ŝatataj rakontliniaj skemoj", neniu el la fratoj estis leginta la eposon; ili konis ĝian enhavon nur pere de adaptoj kaj ĝeneralaj kulturaj mencioj

## Akcepto 
La filmo estis biletovenda kaj komerca sukceso, malnete enspezigante 71&nbsp;868&nbsp;327 usonajn dolarojn surbaze de sia 26-miliondolara buĝeto.

Roger Ebert laŭdis la filmon, dirante ke ĉiuj scenoj en la filmo estas "mirindaj en siaj diversaj manieroj, kaj tamen mi forlasis la filmon necerta kaj nekontenta." *Common Sense Media* donis al la filmo 4 stelojn, asertante ke "Dekkelkjaruloj eble ĝuos tiun ĉi originalan Odiseadan adaptaĵon." Tamen, oni avertis gepatrojn pri iuj sakretoj uzitaj en la filmo, ekzemple la vortoj "damn," "Goddamnit," kaj "son-of-a-bitch", kaj pri iom da karikatureca perfortado. Sed oni laŭdis la filmon ĉar ĝi "memorigas spektantojn, ke nostalgio ne povas esti uzata por forkaŝi la veron."

La filmo nomumiĝis por du Oskaroj, por plej bona Scenaro kaj plej bona Kameraado. Deakins ricevis nomumojn por kaj Oskaro kaj la premio por elstara atingo de la usona societo de kinistoj (American Society of Cinematographers, ASC) pro sia laboro pri la filmo. La filmo prezentiĝis en la Festivalon de Cannes 2000.

Soggy Bottom Boys, la muzikgrupo konsistanta el la ĉefaj rolantoj, servas kiel akompananton por la filmo. La nomo estas omaĝo al *Foggy Mountain Boys*, blugresa grupo gvidita de *Lester Flatt* kaj Earl Scruggs. La furora unuopaĵo de la grupo estas "*Man of Constant Sorrow*" de *Dick Burnett'', kanto jam multe sukcesinta en la reala mondo. Post la apero de la filmo, la fikcia muzikgrupo tiom populariĝis, ke la kontreaj kaj popolmuzikaj kantistoj, kiuj dubliĝis en la filmon, kiel ekzemple Ralph Stanley,  John Hartford, Alison Krauss, Emmylou Harris, Gillian Welch, Chris Sharp kaj aliaj, kune prezentis koncertan serion (sub la titolo "Down from the Mountain", kiun oni filmis por televido kaj DVD.

## Referencoj 
## Eksteraj ligiloj 
* Coenesque: The Films of the Coen Brothers 
* American Myth Today: O Brother, Where Art Thou?  American Studies at the University of Virginia
* Official website for the soundtrack 
* 

Kategorio:Filmoj aperintaj en 2000
Kategorio:Usonaj komediaj filmoj
Kategorio:Kontreo
Kategorio:Misisipio
Kategorio:Odiseado
Kategorio:Ŝosefilmoj
Kategorio:Filmoj pri muziko kaj muzikistoj